L-ewwel Parti (1773-1745) minn Winston Zammit B.A. (Hons) M.A., P.G.C.E. Il-Gvern Lokali li twaqqaf permezz ta' l-Att Nru. XV ta' l-1993, u li beda jaħdem f'B'Kara, eżatt għaxar snin ilu fl-1994, ma kienx l-ewwel forma ta' Gvern Lokali fl-istorja ta' B'Kara. Forom oħra ta' Gvern Lokali eżistew kemm taħt il-ħakma tal-kavallieri ta' San Ġwann, taħt il-Franċiżi, u taħt il-ħakma konlonjali Ngliża. Il-Gvern Lokali f'B'Kara, fl-aħħar sena tal-Kavallier Permezz ta' digriet bid-data tat-28 t'Awissu 1773, il-Gran Mastru Fra Francesco Ximenes de Texada (1773- 1775) li għamel riforma ta' l-amministrazzjoni lokali fil-kampanja. Permezz ta' dan id-digriet Ximenes iddeċieda li jaħtar tliet uffiċjali għall-kampanja, li kienu s-Sindku, il-Ġurat u f'Attacopana'. Dawn it-tliet uffiċċjali kellhom jinħatru mill-Gran Mastru ta' kull sena u ngħataw ċerti responsabbilitajiet. Il-kampanja ta' Malta ġiet maqsuma f'disa' distretti u f'kull distrett kellu jkun hemm it-tliet uffiċċjali fuq imsemmija. Fost id-distretti, kien hemm id-distrett ta' B'Kara. Id-digret tal-Gran Mastru speċifika d-dmirijiet tat-tliet uffiċjali fuq imsemmija. Fost affarijiet oħra s-Sindku u l-Ġurat kienu mistennija li jgħinu fuq l-imġieba u li stil ta' ħajja ta' l-abitanti tad-distrett tagħhom. Flimkien it-tliet uffiċċjali kellhom jissorveljaw lil tal-ħwienet u l-bejjiegħa tal-qamħ u l-maħlut, sabiex ix-xerrejja ma jiġux mqarrqa fejn jidħlu l-użin u l-prezzijiet. Kellhom ukoll jgħaddulhom l-użin maħruġ mill-ġurati ta' l- Universita' (Gvern Muniċipali) ta' l-Imdina. , Is-Sindku kellu wkoll dmirijiet ġudizzjarji għax kellu l-jedd li jiddeċiedi numru ta' kawżi biex iżomm l-ordni fid-distrett tiegħu, kellu l-jedd li jżomm ir-residenza tiegħu jew xi post ieħor 'lock up', fejn seta jżomm għal xi żmien qasir li min kien ikun kiser il-liġi, iżda kien obbligat li jressqu immedjatament quddiem il-qorti li taħtu kien jaqa'. Is-Sindku, kellu wkoll id-dritt li jkollu għad-dispożizzjoni tiegħu numru ta' rġiel li jissejħu 'franchi' biex jgħinuh fil-qadi tad-dmirijiet tiegħu. Dawn l-irġiel kellhom ikunu meħlusa mid-dmirijiet militari. Is-sistema ntrodotta minn Ximenes b'xi tibdiliet żgħar baqgħet taħdem sa tmiem il-ħakma tal-Kavallieri ta' San Ġwann. Fl-istess jum li ħareġ id-digriet tiegħu, Ximenes, għamel ukoll l-ewwel ħatra ta' Sindki, Ġurati u 'Attacopani'. Għad-distrett ta' B'Kara saru dawn il-ħatriet Sindku Karm Gatt Ġurat Ġann Battista Gauci 'Accatopanu' Ġużeppi Micallef (2) L-istess uffiċjali ġew ikkonfermati fil-karigi f'Awissu ta' l-1774, iżda billi ftit xhur wara miet is-Sindku Karm Gatt, Ximenes fl-20 ta' Novembru 1774 ħatar bħala Sindku ta' B'Kara lil Gustu Debono (3). 10 Snin Sezzjoni Armar u Żgħażagħ Elenjani 2 85 Sena Banda tal-Patruna Dawn il-ħatriet baqgħu jsiru regolarment sal-1797 Ġurat Accatopanu Ġanni Borg (4) Ġużeppi Micallef (5) Lawrence Zarb (6) ma nħatarx (7) Pietru Camenzuli (14) Pietru Camenzuli (15) Ġann Battista Gauci(16) Ġann Battista Gauci(17) Ġann Battista Gauci (18) Ġann Battista Borg (19) Ġużeppi Borg (20) L(ibrerija) N(azzjonali) M(alta) A(rkivju) O(rdni) M(alta) 5.77 ff. Nixtiequ nawguraw suċċess lill-Allievi l-ġodda li se jdoqqu mal-Banda Sant' Elena din is-sena. 10 Snin Sezzjoni Armar u Żgħażagħ Elenjani 2 85 Sena Banda tal-Patruna BOEMER